als_Latn dik_Latn sag_Latn
Lindita quhet vajza 37 vjeçare nga Shijaku e cila ka rrëfyer historinë e saj dramatike, ndarjen me burrin e parë dhe bashkëjetesën e çuditshme me partnerin e dytë.
Pavarësisht se e reja tregon se me burrin e dytë u dashurua, në rrëfim 37 vjeçarja tregon se në shtëpinë e të shoqit, jetonte edhe gruaja e tij e parë.
Lindita është nënë e tre fëmijëve dhe ka treguar hapur këtë të premte, sesi I shoqi e dhunonte sistematikisht, për shkak të xhelozisë.
Për më tepër lexoni rrëfimin e saj:
“Me burrin e parë u ndava ashtu kot. Më nxori jashtë prej flokësh. Ishte martesë me mblesëri. Burrin e dytë e njoha vetë. U njohëm përmes nuses së dajës time. Më dha numrin e telefonit. Ai mu vardis. E dija që ishte i martuar. E dija që kishte djalë. Edhe pse ishte i martuar rashë në dashuri. E mora se mu vardis.
Ai nuk u divorcua, por ne jetuam të dyja gratë në një shtëpi. Ajo u gëzua në një farë mënyrë, se ai u largua e dhunonte. Kam jetuar gati 6 vite me nusen e tij dhe me djalin. Ajo jetonte vetëm në një dhomë më djalin. Unë me burrin. Hanim dhe pinim bashkë. Por erdha se ai mu vardiste. Njëherë ika nga shtëpia, por erdhi mu lut. Kur ikëm në Greqi, unë rashë në burg se unë isha pa dokumente. Të gjitha gjërat i bënte ajo. Unë nuk pyetesha. Ai e dhunonte se nuk e donte. Ajo nuk largohej nga shtëpia, ndaj e dhunonte.
Unë dhunohesha nga xhelozia, se ai merrej me llafe. Dëgjonte njerëzit. Por vetëm para një viti bëra celebrimet se ngaqë ishte i martuar me atë tjetrën. Pasi dhe unë isha e martuar ende dhe nuk e kisha bërë celebrimin me burrin e parë. Më dhunonte, kam dhe urdhra mbrojtjeje. Të fundit e kam në datën 27.”, tha Lindita në emisionin Zemër e Hapur.
als_Latn als_Latn als_Latn als_Latn als_Latn als_Latn als_Latn